diafon
Store norske leksikon,Teknologi og industri,Transport,Sjøfart og skipsindustri,Skipstekniske og nautiske begrep
Diafon er et tåkesignalapparat drevet med trykkluft, og gir en kraftig gjennomtrengende lavtonet lyd. Diafoner har blitt mest brukt ved fyrstasjoner for å varsle skip om farer og urent farvann når det er tåke.
Diafonsignalet er lavfrekvent fordi dype toner bærer lengre og er lettere å høre. Signalet fra en diafon avsluttes med en kortvarig dyp tone, såkalt «grynt».Diafonen ble utviklet av John Northy fra Toronto i Canada tidlig på 1900-tallet. Apparatet produserer lyd ved hjelp av komprimert luft som blir presset gjennom et hull eller mellom to vibrerende metallplater for på den måten å lage en vibrerende luftsøyle.De fleste tåkelurer i Norge er nå fjernet og erstattet av ulike elektriske hjelpemidler etter at fyrene har blitt automatiserte, men det finnes fortsatt noen tåkelurer av diafontypen utenlands. Les mer i Store norske leksikon fyr skipsfart tåkesignaler